cyanic-selkie/wikianc huggingface dataset:
ทางหลวงแผ่นดินหมายเลข 1155
ทางหลวงแผ่นดินหมายเลข 1155 บ้านปี้-บ้านลุง เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด พ.ศ. 2517 ในสมัยนายสัญญา ธรรมศักดิ์ เป็นนายกรัฐมนตรี โดยเป็นทางหลวงสายยุทธศาสตร์ในการปราบปรามขบวนการคอมมิวนิสต์ในเขตดอยยาว จังหวัดเชียงราย ซึ่งทางหลวงสายนี้ถูกประกาศให้เป็นทางหลวงที่จำเป็นต้องสร้างโดยด่วน ในสมัยที่นายเชาวน์ ณ ศิลวันต์ เป็นรัฐมนตรีว่าการกระทรวงคมนาคม
เขตการควบคุม
ทางหลวงแผ่นดินหมายเลข 1155 แบ่งเขตการควบคุมออกเป็น 3 ตอน ดังนี้
ความสำคัญ
ทางหลวงแผ่นดินหมายเลข 1155 เป็นทางหลวงสายสำคัญที่ใช้ในการเดินทางติดต่อของประชาชนในท้องที่อำเภอเวียงแก่น และอำเภอเทิง จังหวัดเชียงราย ทั้งยังเป็นเส้นทางสำคัญที่นักท่องเที่ยวใช้เพื่อเดินทางไปสู่ยอดภูชี้ฟ้า และผาตั้ง อีกด้วย
โรงเรียนมารีย์อุปถัมภ์
โรงเรียนในประเทศไทยที่ใช้ชื่อ "มารีย์อุปถัมภ์" อาจหมายถึง
ฮิโรยูกิ อิเกอูจิ
ฮิโรยูกิ อิเกอูจิ (池内 博之 (Ikeuchi Hiroyuki); เกิดเมื่อวันที่ 24 พฤศจิกายน ค.ศ. 1976) เป็นนักแสดงชาวญี่ปุ่น มารดาของอิเกอูจิเป็นชาวเอลซาวาดอร์ และบิดาเป็นชาวญี่ปุ่น อิเกอูจิเป็นนักแสดงชาวญี่ปุ่นตั้งแต่ ค.ศ. 1997 จนถึงปัจจุบัน
เจ้าหญิงแคทเธอรีนแห่งกรีซและเดนมาร์ก
เจ้าหญิงแคทเธอรีนแห่งกรีซและเดนมาร์ก (Princess Katherine of Greece and Denmark) หรือว่า เลดี้ แคทเธอรีน แบรนด์แรม (Lady Katherine Brandram; 4 พฤษภาคม ค.ศ. 1913 - 2 ตุลาคม ค.ศ. 2007) เป็นพระราชธิดาพระองค์ที่สามและองค์เล็กในพระเจ้าคอนสแตนตินที่ 1 แห่งกรีซ และ เจ้าหญิงโซฟีแห่งปรัสเซีย และเป็นพระราชปนัดดาหญิงซึ่งทรงพระชนม์ชีพอยู่พระองค์สุดท้ายในสมเด็จพระราชินีนาถวิกตอเรียแห่งสหราชอาณาจักร
ชีวิตในวัยเยาว์
เจ้าหญิงแคทเธอรีนประสูติในวันที่ 4 พฤษภาคม ค.ศ. 1913 ณ พระราชวังหลวง กรุงเอเธนส์ ไม่กี่สับดาห์หลังจากพระเจ้าจอร์จที่ 1 แห่งกรีซ พระอัยกาทรงถูกลอบปลงพระชนม์ที่เมืองซาโลนิกา พระองค์เป็นพระราชธิดาองค์ที่สามและองค์สุดท้ายในพระเจ้าคอนสแตนตินที่ 1 แห่งกรีซ พระราชโอรสในพระเจ้าจอร์จที่ 1 แห่งกรีซ และ แกรนด์ดัชเชสโอลกา คอนสแตนตินอฟนาแห่งรัสเซีย กับ เจ้าหญิงโซฟีแห่งปรัสเซีย พระราชธิดาพระองค์ที่สามในจักรพรรดิฟรีดริชที่ 3 แห่งเยอรมนีและเจ้าหญิงวิกตอเรีย พระราชกุมารี เป็นพระราชธิดาองค์ใหญ่ในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี
เจ้าหญิงมีพระเชษฐาสามพระองค์คือ สมเด็จพระราชาธิบดีจอร์จที่ 2 พระเจ้าอเล็กซานเดอร์ และพระเจ้าปัพโลส ซึ่งได้เป็นพระราชาธิบดีแห่งกรีซทุกพระองค์ และมีพระภคินีสองพระองค์คือ เจ้าหญิงเฮเลน ซึ่งอภิเษกสมรสกับสมเด็จพระราชาธิบดีคาโรลที่ 2 แห่งโรมาเนีย และ เจ้าหญิงไอรีน นอกจากนั้นยังเป็นพระญาติชั้นที่หนึ่งของเจ้าฟ้าชายฟิลิป ดยุคแห่งเอดินเบอระอีกด้วย เมื่อตอนทรงรับศีลล้างบาป พระองค์ทรงมีเหล่าทหารในกองทัพบกและกองทัพเรือกรีก ทั้งหมดเป็นพ่อและแม่ทูนหัว
การลี้ภัยนอกประเทศ
พระเจ้าคอนสแตนตินที่ 1 ทรงเป็นกษัตริย์แห่งกรีซต่ออีกเป็นเวลาสองปีในระหว่าง ค.ศ. 1920 และ ค.ศ. 1922ก่อนการสละราชสมบัติและเสด็จลี้ภัยออกนอกประเทศอีกครั้งหนึ่ง พระองค์เสด็จออกจากกรุงเอเธนส์ในตอนกลางคืนของวันที่ 30 กันยายน และแล่นเรือไปยังเมืองปาเลร์โม เมืองหลวงของเกาะซิซิลี พร้อมกับสมเด็จพระราชินีโซฟี เจ้าหญิงแคทเธอรีน และเจ้าชายนิโคลาส เมื่อวันที่ 11 มกราคม ค.ศ. 1923 เจ้าหญิงแคทเธอรีนทรงเป็นหนึ่งในสมาชิกครอบครัวที่รีบไปเฝ้าพระบิดายังข้างพระแท่นบรรทมเมื่อพระองค์ทรงหมดสติในโรงแรมวิลลาอิกียาและเสด็จสวรรคตโดยไม่ทรงฟื้นคืนสติขึ้นมาอีกเลย
หลังจากนั้นครอบครัวก็ได้ลี้ภัยเป็นระยะเวลาหลายปีในเมืองฟลอเรนซ์ โดยอาศัยอยู่ที่ตำหนักวิลลาสปาร์ตา ซึ่งเจ้าหญิงแคทเธอรีนทรงเป็นช่างสียอดฝีมือ ตั้งแต่ยังทรงพระเยาว์มาก พระองค์มีพระอาจารย์ชาวอังกฤษและเสด็จไปเรียนในเมืองบรอดสแตร์และในเมืองนอร์ธฟอร์แลนด์ ประเทศอังกฤษ พระชนนีของเจ้าหญิงเสด็จสวรรคตในเดือนมกราคม ค.ศ. 1932 และนับแต่นั้นทรงไปประทับอยู่กับสมเด็จพระราชินีเฮเลน พระภคินีที่ยังคงประทับอยู่ในตำหนักวิลลาสปาร์ตา เมืองฟลอเรนซ์
เมื่อปี ค.ศ. 1934 พระองค์ทรงเป็นเพื่อนเจ้าสาว (ร่วมกับสมเด็จพระราชินีแห่งอังกฤษองค์ปัจจุบัน) ของเจ้าหญิงมารีนา เมื่ออภิเษกสมรสกับดยุคแห่งเคนต์ที่มหาวิหารเวสต์มินส์เตอร์ ในปี ค.ศ. 1934 พระองค์ทรงเดินทางรอบโลก โดยเสด็จเยือนฮอลลีวูดในฐานะนักท่องเที่ยวคนหนึ่ง แต่ต้องรีบเสด็จออกจากฮอลลีวูดด้วยความเร่งรีบเมื่อมีคนในวงการบันเทิงพยายามที่จะทำให้พระองค์ทรงรับการเสนอให้เล่นภาพยนตร์
เมื่อเดือนพฤศจิกายน ค.ศ. 1935 ระบอบราชาธิปไตยในประเทศกรีซได้ฟื้นฟูขึ้นมาใหม่ โดยมีสมเด็จพระราชาธิบดีจอร์จที่ 2 พระเชษฐาพระองค์ใหญ่เป็นกษัตริย์ปกครองประเทศ ในปีต่อมาพระองค์และเจ้าหญิงไอรีน พระภคินีเสด็จกลับกรุงเอเธนส์ ซึ่งได้ทรงปฏิบัติพระราชกรณียกิจด้านสังคมและสวัสดิการมากมาย ชาวกรีกมองว่าพระองค์ทรง"เปิดเผย มีชีวิตชีวาและไม่เสแสร้ง" ช่วงการเกิดสงครามในปี ค.ศ. 1939 พระองค์ทรงเข้าร่วมกับกาชาดกรีก โดยทรงปฏิบัติงานอยู่ในโรงละครที่เปิดเป็นศูนย์ปฏิบัติการและคุ้นเคยกับการดูแลผู้บาดเจ็บจากสงคราม อีกทั้งพระองค์ทรงรักษาพยาบาลเหล่าทหารอากาศที่ทรงได้รู้จักทางสังคมในช่วงสงครามสงบอยู่บ่อยครั้งด้วย
ในเดือนเมษายน ค.ศ. 1941 เจ้าหญิงแคทเธอรีนโดยเสด็จพร้อมกับมกุฎราชกุมารพอล พระเชษฐา มกุฎราชกุมารีเฟรเดริกา พระชายา พระโอรสและธิดา เจ้าหญิงแอสปาเซียและเจ้าหญิงอเล็กซานดรา พระธิดาบนเรือซันเดอร์แลนด์ในการเสด็จออกจากประเทศกรีซ ทุกพระองค์เสด็จยังที่เกาะครีตและประเทศอียิปต์ และในที่สุดเจ้าหญิงแคทเธอรีนและมกุฎราชกุมารีเฟรเดริกา พร้อมด้วยพระโอรสและธิดาประทับลี้ภัยอยู่ที่ประเทศแอฟริกาใต้ เจ้าหญิงไม่ทรงทรงทราบข่าวของสมเด็จพระราชินีเฮเลน พระภคินีเลยเป็นเวลาสี่ปี
ทุกพระองค์ประทับอยู่ในบังกะโลเล็กหลังหนึ่งซึ่งมีห้าห้องและปรุงอาหารเสวยกันเอง เจ้าหญิงแคทเธอรีนทรงรักษาพยาบาลผู้บาดเจ็บอยู่เป็นเวลาหกเดือนที่โรงพยาบาลทหารไวน์เบิร์กในเมืองเคปทาวน์ และหลังจากนั้นทรงเป็นปฏิบัติงานด้านสงครามอาสาสมัครเป็นเวลาสองปีครึ่งในบ้านทอมบานีของนักบุญดันสแตน ซึ่งพระองค์ทรงดูแลผู้ตายที่ตาบอดจากทะเลทรายตะวันตก โดยทั้งนี้พระองค์ทรงงานในนามแม่ชีแคทเธอรีน
อภิเษกสมรส
หลังจากสงครามสิ้นสุดลง เจ้าหญิงแคทเธอรีนเสด็จกลับประเทศอียิปต์และแล่นเรือไปยังกรุงลอนดอนด้วยเรืออาสกาเนียเมื่อปี ค.ศ. 1946 เพื่อไปพบกับสมเด็จพระราชาธิบดีจอร์จที่ 2 พระเชษฐา และได้ทรงพบกับนายทหารปืนใหญ่หลวงที่มีเหรียญกางเขนทหารชื่อ พันตรี ริชาร์ด แคมป์เบลล์ แอนดรูว์ แบรนด์แรม (5 สิงหาคม ค.ศ. 1911 - 28 มีนาคม ค.ศ. 1994) บุตรชายของอธิการบดีที่เกษียณแล้วของโรงเรียนเตรียมแห่งหนึ่งในเมืองบิคลีย์ มณฑลเคนต์ เจ้าหญิงทรงเมาคลื่นขณะประทับอยู่บนเรือแต่ได้ทรงพบกับเขาคนนั้นอีกครั้งหนึ่งเมื่อเรือจอดเทียบท่าที่เมืองลิเวอร์พูลและทั้งสองตกลงที่จะไปรับประทานอาหารกลางวันด้วยกัน อีกสามสัปดาห์ต่อมาทั้งสองก็ได้หมั้นกันอย่างลับๆ เมื่อมาถึงเดือนกุมภาพันธ์ปีต่อมา สมเด็จพระราชาธิบดีจอร์จที่ 2 ทรงประกาศการหมั้นของทั้งสองคนด้วย "ความพอพระทัยเป็นพิเศษ"
พิธีอภิเษกสมรสมีกำหนดจะจัดขึ้นในเดือนเมษายนปีเดียวกัน แต่สมเด็จพระราชาธิบดีจอร์จที่ 2 เสด็จสวรรคตด้วยอาการพระหทัยวายเฉียบพลันในสามสัปดาห์ก่อนหน้านี้ เจ้าหญิงแคทเธอรีนประทับอยู่ในพระราชวังเมื่อพระองค์ประชวร ดังนั้นพระเจ้าปัพโลส กษัตริย์พระองค์ใหม่จึงทรงทำหน้าที่เป็นเพื่อนเจ้าบ่าวแทน โดยทรงฉลองแว่นข้างเดียวเป็นแบบแผนและแถบไว้ทุกข์ในวันอภิเษกสมรสเมื่อ 21 เมษายนปีเดียวกัน ณ พระราชวังหลวง กรุงเอเธนส์ หลังจากนั้นทั้งสองได้ออกเดินทางไปยังกรุงแบกแดด ที่ซึ่งเจ้าหญิงทรงเริ่มเตินชีวิตการเดินทางในฐานะภริยานายทหารแห่งกองทัพบกอังกฤษ
เมื่อทั้งสองคนกลับมาอยู่ที่ประเทศอังกฤษ เจ้าหญิงแคทเธอรีนได้ทรงสละฐานันดรศักดิ์เจ้าหญิงแห่งกรีซและเดนมาร์กเมื่อวันที่ 25 สิงหาคม ค.ศ. 1947 และต่อมาสมเด็จพระเจ้าจอร์จที่ 6 พระราชทานพระอิสริยยศให้กับเจ้าหญิงเป็นเลดี้ แคทเธอรีน แบรนด์แรม โดยมีลำดับโปเจียมเทียบเท่ากับบุตรีของดยุคเมื่อในวันที่ 9 กันยายน ค.ศ. 1947 อีกทั้งยังได้ทรงเป็นแขกในงานพิธีอภิเษกสมรสของเจ้าหญิงเอลิซาเบธ กับ ร้อยโท ฟิลิป เมานท์แบ็ตเต็น ในเดือนพฤศจิกายนด้วย
ปลายพระชนม์ชีพ
เลดี้ แคทเธอรีน แบรนด์แรมและพันตรี ริชาร์ด แบรนด์แรมอาศัยอยู่ในจัตุรัสอีตันในช่วงแรก แต่ต่อมาได้ย้ายไปอยู่ที่เมืองมาร์โลว์ มณฑลบัคกิงแฮมไชร์ พันตรีแบรนด์แรมถึงแก่กรรมด้วยโรคร้ายแรงชนิดหนึ่งในปี ค.ศ. 1994 ขณะมีอายุ 82 ปี การปรากฏตัวต่อสาธารณชนครั้งสุดท้ายครังหนึ่งของเลดี้แคทเธอรีน คือการมาร่วมงานอภิเษกสมรสของมกุฎราชกุมารพอลแห่งกรีซในฤดูร้อนของปี ค.ศ. 1995 ซึ่งได้นั่งอยู่บนรถเข็น นอกจากนี้เลดี้ก็ยังเข้าร่วมพิธีทางศาสนาครบรอบ 80 พรรษาของดยุคแห่งเอดินเบอระที่โบสถ์เซนต์จอร์จ ปราสาทวินด์เซอร์ เมื่อเดือนมิถุนายน ค.ศ. 2001 อีกด้วย
นับจากการสิ้นพระชนม์ของเจ้าหญิงเบียทริซแห่งสเปนเมื่อวันที่ 22 พฤศจิกายน ค.ศ. 2002 เลดี้ แคทเธอรีนจึงเป็นพระราชปนัดดาหญิงที่มีพระชนม์ชีพอยู่เป็นพระองค์สุดท้ายของสมเด็จพระราชินีนาถวิกตอเรีย อีกทั้งยังเป็นพระราชนัดดาหญิงพระองค์สุดท้ายในจักรพรรดิฟรีดริชที่ 3 แห่งเยอรมนีและเป็นพระราชภาคิไนยพระองค์สุดท้ายในจักรพรรดิวิลเฮ็ล์มที่ 2 แห่งเยอรมนีด้วย การสิ้นพระชนม์ในวันที่ 2 ตุลาคม ค.ศ. 2007 ณ เมืองมาร์โลว์ มณฑลบัคกิงแฮมไชร์ (94 ชันษา 4 เดือน 28 วัน) ทำให้มีพระราชปนัดดาที่ยังทรงพระชนม์ชีพอยู่ของสมเด็จพระราชินีนาถวิกตอเรียเพียงพระองค์เดียวคือ เคานต์ คาร์ล โจฮัน เบอร์นาดอต์ต
อ้างอิง
19132007
แอล. สกอตต์ คาลด์เวลล์
ลาเวิร์น สกอตต์ คาลด์เวลล์ (Laverne Scott Caldwell) เกิดเมื่อวันที่ 17 เมษายน ค.ศ. 1950 เป็นนักแสดงชาวอเมริกันเจ้าของรางวัลโทนี มีชื่อเสียงจากการแสดงบท โรส ในซีรีส์เรื่อง อสุรกายดงดิบ
คาลด์เวลล์ จบการศึกษาจากมหาวิทยาลัยโลโยลา มีผลงานแสดงทั้งภาพยนตร์และโทรทัศน์รวมถึงละครเวทีหลายเรื่อง Mystery Alaska, Waiting to Exhale, The Net, The Fugitive, Dutch และ Without a Trace เธอยังแสดงใน Judging Amy และเป็นแขกรับเชิญใน JAG, Chicago Hope, City of Angels และ Promised Land ทั้งหมดในช่องซีบีเอส นอกจากนั้นเธอยังมีชื่อในการแสดงทางโทรทัศน์ใน The Practice, The Division, Any Day Now, Murder One, The Pretender, Grace Under Fire, Melrose Place, Lois and Clark, ER, Nip/Tuck, L.A. Law, Ghost Whisperer, Cold Case, Saving Grace, State of Mind และ The Cosby Show
ทางด้านละครบรอดเวย์ เธอได้รับรางวัลโทนี ในปี 1988 จากบทในละครเวที Joe Turner's Come and Gone เธอยังมีผลงานละครบรอดเวย์ใน Proposals, A Month of Sundays and Home. She has also appeared off Broadway in About Heaven & Earth, Colored People's Time, Old Phantoms, A Season to Unravel และ The Imprisonment of Obatala
อ้างอิง
1950
ยุทธการจีโอโนซิส
ยุทธการจีโอโนซิส (Battle of Geonosis) เป็นความขัดแย้งในเรื่องแต่งชุดสตาร์ วอร์ส เกิดขึ้นตามเวลาในท้องเรื่องคือปีที่ 22 ก่อนยุทธการยาวิน ระหว่างสหภาพพิภพอิสระและสาธารณรัฐกาแลกติก ถือเป็นการรบครั้งแรกในสงครามโคลน มันเป็นสงครามแรกสำหรับกองทัพแห่งสาธารณรัฐและสำหรับเจไดในรอบปี สงครามครั้งนี้ได้จุดชนวนสงครามอีกมากมายซึ่งได้กวาดกล้างพื้นที่ส่วนใหญ่ของกาแลกซี่ และปรากฏในภาพยนตร์สตาร์ วอร์ส เอพพิโซด 2: กองทัพโคลนส์จู่โจม ตอนท้ายเรื่อง
เส้นเมริเดียนที่ 27 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 27 องศาตะวันออกลากผ่านพื้นที่ดังนี้:
ฟุตบอลโลกหญิง 1995
ฟุตบอลโลกหญิง 1995 เป็นฟุตบอลโลกหญิง ครั้งที่ 2 จัดขึ้นระหว่างวันที่ 5-18 มิถุนายน ค.ศ. 1995 โดยมีเจ้าภาพ สวีเดน
ผู้ทำประตู
Ann-Kristin Aarønes of Norway won the Golden Shoe award for scoring six goals. In total, 99 goals were scored by 58 different players, with none of them credited as own goal.
องค์การนักศึกษา
องค์การนักศึกษา, รัฐบาลนักศึกษา, สภานักศึกษา หรือ สมาคมนักศึกษา เป็นองค์กรสำหรับนักเรียนนักศึกษาที่ปรากฏในวิทยาลัยและมหาวิทยาลัยหลายแห่ง และเริ่มแพร่หลายไปยังโรงเรียนในระดับไฮสคูล ในการศึกษาต่อ องค์การนักศึกษาอุทิศให้กับกิจกรรมทางสังคมและองค์กรของภาคส่วนนักศึกษา
องค์การนักศึกษาหลายแห่งดำเนินการโดยนักเรียนนักศึกษา และเป็นอิสระจากคณะการศึกษา จุดประสงค์ขององค์กรคือการเป็นตัวแทนของนักเรียนทั้งในสถาบันและภายนอก รวมทั้งบนประเด็นระดับท้องถิ่นและระดับชาติ พวกเขายังรับผิดชอบต่อการบริการแก่นักเรียน นักเรียนสามารถมีส่วนร่วมในการบริหารองค์การดังกล่าวผ่านทางคณะกรรมการจำนวนมากและหลากหลาย สภาและการประชุมทั่วไป หรือมีส่วนร่วมในการเลือกเจ้าหน้าที่ขององค์กร
องค์การนักศึกษาหลายแห่งมีการดำเนินการคล้ายกับการเมืองเป็นอย่างมาก และมักถูกใช้เป็นสถานที่ฝึกสำหรับผู้ที่ต้องการเป็นนักการเมืองในอนาคต การรณรงค์และการโต้วาทีจะถูกจัดขึ้นบ่อยครั้ง โดยมีการถือพวกกันอย่างมาก สื่อนักเรียนซึ่งมักจะมีการถือพวก ขาดประสบการณ์ และอยู่ภายใต้แรงกดดันจากการขาดแคลนเงินทุนที่จะบิดเบือนเนื้อหาเพื่อตอบสนองผู้อ่านอย่างกว้างขวาง และยังขาดความสำคัญโดยรวมสำหรับการตัดสินใจซึ่งกระตุ้นการเอาชนะอีกฝ่ายทางการเมืองโดยไม่ผิดกติกา ในขณะที่องค์การนักศึกษาจำนวนหนึ่งไม่มีลักษณะการเมือง โดยองค์การนักศึกษามักจะมีเป้าหมายที่คล้ายคลึงกันที่จะจำกัดความเป็นการเมือง และมุ่งไปยังการอำนวยความสะดวก สนับสนุนและให้บริการแก่นักเรียนเช่นเดียวกับเป้าหมายทางการเมือง
องค์การนักศึกษามักให้การรับรองและลงบัญชีรายการงบประมาณประจำปีอย่างเป็นทางการ สำหรับองค์การอื่นภายในวิทยาลัยหรือมหาวิทยาลัย ในสถาบันบางแห่ง นักเรียนหรือนักศึกษาที่สำเร็จการศึกษาไปแล้วจะอยู่ภายในองค์การนักศึกษาในส่วนของผู้แทนผู้สำเร็จการศึกษา แต่ในบางกรณี พวกเขาก็ขาดผู้แทนอย่างเป็นทางการในรัฐบาลนักศึกษา
Greenidea
Greenidea เป็นสกุลของมวนที่อยู่ในวงศ์ Aphididae.
สปีชีส์ในสกุล ได้แก่:
ซันชา
นครซันชา เป็นนครระดับจังหวัดภายใต้การปกครองของมณฑลไหหลำ สาธารณรัฐประชาชนจีน เป็นจังหวัดที่อยู่ใต้สุดและมีประชากรน้อยที่สุดในประเทศจีน แม้จะมีพื้นที่บนดินน้อยที่สุดแต่ก็มีพื้นที่ทางทะเลมากที่สุด ศูนย์กลางการปกครองของนครซันชาตั้งอยู่บนเกาะหย่งซิง (หรือเกาะวูดดี) ในทะเลจีนใต้ คำว่า "ซันชา" เมื่อแปลตรงตัวแปลว่า "สามหาดทราย" หมายถึง 3 เขตหมู่เกาะ ได้แก่ ซีชา, จงชา  และหนานชา
เดิมมีชื่อว่า "เขตบริหารหมู่เกาะซีชา หนานชา และจงชา ของมณฑลไหหลำ" (海南省西沙群岛、南沙群岛、中沙群岛办事处, Hainan Province Paracels, Spratlys, and Zhongsha Islands Authority)
.edu
โดเมน .edu นั้น ผู้ให้บริการจดโดเมนนี้คือ กลุ่มสถาบันระดับอุดมศึกษาแห่งสหรัฐอเมริกา (เรียกชื่อหน่วยงานนี้ว่า EDUCASE) และอยู่ภายใต้การกำกับดูแลโดยกระทรวงพาณิชย์ของสหรัฐอเมริกา
บาร์งา
บาร์งา (Gbarnga) เป็นเมืองหลักของเทศมณฑลบอง ประเทศไลบีเรีย ตั้งอยู่ทางตะวันออกเฉียงเหนือของมอนโรเวีย ในช่วงสงครามกลางเมืองไลบีเรียครั้งที่หนึ่งเมืองนี้เป็นที่ตั้งของฐานทัพของชาร์ลส์ เทย์เลอร์ แนวร่วมรักประเทศแห่งชาติไลบีเรีย วิทยาลัยคัตติงตันซึ่งเป็นสถาบันเอกชนในเครืออิปิสโคปัลตั้งอยู่ใกล้กับเมืองนี้ และวิทยาเขตนี้เคยเป็นที่ตั้งของพิพิธภัณฑ์แอฟริกาซึ่งถูกทำลายในช่วงสงครามกลางเมือง
เมืองพี่น้องและเมืองแฝด
🇺🇸 บอลทิมอร์ รัฐแมริแลนด์ สหรัฐ
Phyllognathus
Phyllognathus เป็นสกุลของอันดับด้วงที่อยู่ในวงศ์ Dynastidae.
สปีชีส์ของสกุลนี้พบในยุโรปตอนใต้ แอฟริกาเหนือ
ฟุตบอลประเพณีจุฬาฯ-ธรรมศาสตร์ ครั้งที่ 74
การแข่งขันฟุตบอลประเพณีจุฬาฯ-ธรรมศาสตร์ ครั้งที่ 74 เป็นการแข่งขันระหว่างสองมหาวิทยาลัยจัดขึ้นเป็นครั้งที่ โดย จุฬาลงกรณ์มหาวิทยาลัย รับหน้าสื่อเป็นเจ้าภาพจัดการแข่งขันฟุตบอลในครั้งนี้ พบกับ มหาวิทยาลัยธรรมศาสตร์ โดยจะแข่งขันกันที่ สนามศุภชลาศัย ใน กรุงเทพมหานคร
นักธุรกิจ
นักธุรกิจ คือผู้ประกอบการหรือผู้ที่มีส่วนร่วมในการจัดการ(ระดับใดก็ได้)ของบริษัท บางครั้งอาจหมายถึงบุคคลที่เป็นองค์กรที่แสวงหากำไร (โดยปกติ)นักธุรกิจมักจะอ้างถึงบุคคลที่ทำงานในสำนักงานตลอดเวลา
ดูเพิ่ม
Zakenman
ไซเบอร์จายา
ไซเบอร์จายา (Cyberjaya ประกอบขึ้นจาก ไซเบอร์ กับ ปูตราจายา) เป็นเมืองในประเทศมาเลเซีย อยู่ทางใต้ของกัวลาลัมเปอร์ ทางทิศตะวันตกของปูตราจายา บริษัทข้ามชาติและศูนย์ข้อมูลหลายแห่งมีสำนักงานอยู่ที่นี่
มีพิธีเปิดไซเบอร์จายาอย่างเป็นทางการในวันที่ 17 พฤษภาคม ค.ศ. 1997 โดยนายกรัฐมนตรีมาฮาดีร์ บิน โมฮามัด
ดาวมรณะ
ดาวมรณะ หรือ เดธสตาร์ (Death Star) เป็นสถานีรบอวกาศขนาดยักษ์ในนิยายและภาพยนตร์ชุดสตาร์ วอร์ส ตลอดทั้งเรื่องชุดนี้มีการสร้างสถานีอวกาศนี้ออกมาทั้งหมดสองรุ่น ทั้งสองรุ่นมีขนาดใหญ่มาก มีรัศมีเป็นร้อย ๆ กิโลเมตร และมีอาวุธทรงพลังจำนวนมาก โดยดาวมรณะดวงแรกปรากฏในสถานะก่อสร้างในสตาร์ วอร์ส เอพพิโซด 3: ซิธชำระแค้น และในสภาพเสร็จสมบูรณ์ใน โร้ก วัน: ตำนานสตาร์ วอร์ส และ สตาร์ วอร์ส เอพพิโซด 4: ความหวังใหม่ ส่วนดาวมรณะดวงที่สองซึ่งอยู่ในสถานะก่อสร้าง ปรากฏในสตาร์ วอร์ส เอพพิโซด 6: การกลับมาของเจได โมเดลของจริงของดาวมรณะมีขนาดประมาณ 76 เซนติเมตรตอนนี้ถูกเก็บอยู่ในพิพิธภัณฑสถานนิยายวิทยาศาสตร์ในซีแอตเติล
ดาวมรณะถูกสร้างขึ้นจากคำสั่งตรงของจักรพรรดิพัลพาทีน แต่แนวคิดหลักของสถานีรบอวกาศเช่นนี้มีตั้งแต่ก่อนเกิดสงครามโคลนเสียอีก จุดประสงค์หลักอันหนึ่งในการสร้างดาวมรณะนั้นก็เพื่อให้จักรพรรดิพัลพาทีนสามารถปกครองจักรวรรดิกาแลกติกได้โดยการสร้างความกลัวที่เป็นรูปธรรมขึ้น ผู้ที่จะดำรงตำแหน่งบัญชาการดาวมรณะจะต้องเป็นขุนนางที่มียศไม่ต่ำกว่าระดับมอฟฟ์
"นั่นไม่ใช่ดวงจันทร์ นั่นมันสถานีอวกาศ" "มันใหญ่เกินไปที่จะเป็นสถานีอวกาศ"
- โอบีวัน เคโนบี และ ฮัน โซโล
ประวัติดาวมรณะ
ดาวมรณะดวงแรกนั้น ปรากฏเป็นแผนผังครั้งแรกใน สตาร์ วอร์ส เอพพิโซด 2: กองทัพโคลนส์จู่โจม โดยแผนผังนั้นอยู่ในกำมือของ เคานท์ดูกูและถูกส่งไปให้กับดาร์ธ ซีเดียสเพื่อเก็บรักษาเอาไว้ตลอดในช่วงสงครามโคลน และภายหลังการก่อตั้งจักรวรรดิกาแลกติก จักรพรรดิพัลพาทีนได้ดำริให้มีการสร้างขึ้นเพื่อวัตถุประสงค์ในการสร้างความกลัวอย่างรูปธรรมในการปกครองจักรวาลโดยไม่มีการต่อต้านใดๆในอนาคต
ต่อมาดาวมรณะดวงแรกปรากฏในสภาพเสร็จสมบูรณ์ในโร้ค วัน: ตำนานสตาร์ วอร์ส โดยมีข้าหลวงทาร์คินเป็นผู้บัญชาการ เมื่อฝ่ายกบฏ ได้รับทราบข่าวดาวมรณะ สภาพันธมิตรแห่งฝ่ายกบฏ มีความเห็นแย่งออกเป็นสองฝ่ายจนหาข้อสรุปไม่ได้ว่าจะยอมจำนนต่อฝ่ายจักรวรรดิหรือไม่ ทำให้จิน เออร์โซ รวมกลุ่มฝ่ายกบฏผู้ที่ยังคงจะรบต่อกันตั้งหน่วยรบที่ชื่อว่าโร้ค วัน (Rogue one) เพื่อขโมยแผนผังมาให้ฝ่ายกบฏ ซึ่งภายหลังกองบินของฝ่ายกบฏก็ตามมาช่วยหน่วยโร้ค วันและสามารถชิงแผนผังดาวมรณะไปได้ หลังจากหนีการตามล่าของจักรวรรดิ ฝ่ายกบฏก็พบว่าดาวมรณะมีจุดอ่อนที่ช่องระบายความร้อนกึ่งกลางดาวมรณะ จึงมีการระเบิดสงครามอวกาศขึ้น โดยดาวมรณะดวงแรกถูกทำลายโดยลุค สกายวอล์คเกอร์ ก่อนที่ทาร์คินจะสั่งยิงดาวยาวิน 4 ซึ่งเป็นที่ตั้งของฐานทัพกบฏ ทำให้ฝ่ายพันธมิตรกบฏได้รับชัยชนะไป
หลังจากดาวมรณะดวงแรกถูกทำลาย จักรพรรดิพัลพาทีนจึงสั่งให้สร้างดาวมรณะดวงที่สองขึ้น โดยสร้างใกล้ดวงจันทร์เอนดอร์และสร้างเครื่องสร้างสนามพลังบนดวงจันทร์เอนดอร์เพื่อป้องกันฝ่ายกบฏ แต่สุดท้ายในสตาร์ วอร์ส เอพพิโซด 6: การกลับมาของเจได ดาวมรณะดวงที่สองถูกทำลายโดย แลนโด คาลริสเซียน และ เวดจ์ แอนทิลลิส ของพันธมิตรฝ่ายกบฏ ส่งผลให้อำนาจของจักรวรรดิล่มสลายอย่างแท้จริง
ดาวมรณะนั้นมีเจ้าหน้าที่ถึง 265,675 คน ยุทโธปกรณ์ประกอบด้วย ทหารปืนใหญ่ 52,276 คน, ทหาร 607,360 คน, กองพันพายุ 30,984 คน, เจ้าหน้าที่ช่วยเหลือยานรบ 42,782 คน, และนักบินและเจ้าหน้าที่เสริม 180,216 คน โรงเก็บยานของดาวมรณะมีตั้งแต่ยานรบ, ยานประจัญบาน, ยานบก, ยานกองหนุน, และ ยาน TIE fighters 7,293 ลำ นอกจากนั้นยังมีระบบป้องกันโดยมีปืน turbolaser 10,000 กระบอก, ปืนใหญ่อิออน 2,600 กระบอก และลำแสง tractor อย่างน้อย 768 เครื่อง ดาวมรณะทั้งสองดวงจะมีซูเปอร์เลเซอร์ทำลายล้างสูงซึ่งสามารถทำลายดาวเคราะห์ได้ทั้งดวง ข้อมูลจาก Star Wars Databank กล่าวว่าดาวมรณะดวงแรกมีเส้นผ่านศูนย์กลางประมาณ 120 กิโลเมตร ส่วนดาวมรณะดวงที่สองมีเส้นผ่านศูนย์กลางประมาณ 160 กิโลเมตร
คำร้องถึงทำเนียบขาว
ในเดือนพฤศจิกายน พ.ศ. 2555 ได้มีผู้เสนอคำร้องต่อทำเนียบขาวแบบออนไลน์ผ่านทาง https://petitions.whitehouse.gov เพื่อให้มีการเริ่มสร้างดาวมรณะใน พ.ศ. 2559 โดยอ้างว่าจะเป็นการสร้างโอกาสในการสำรวจจักรวาล พัฒนาความรู้ด้านวิศวกรรมศาสตร์ เสริมความแข็งแกร่งให้กับกองทัพ และสร้างงานให้กับชาวอเมริกัน ภายหลังจากการเสนอนี้มีผู้ร่วมลงชื่อมากกว่า 25,000 คน ซึ่งมากจนถึงเกณฑ์ที่ทางทำเนียบขาวจะต้องให้การตอบรับกับเรื่องที่เสนอดังกล่าว ในเดือนมกราคม พ.ศ. 2556 ทางทำเนียบขาวจึงได้ตอบรับกลับมาว่าไม่สามารถทำได้ เนื่องจากค่าใช้จ่ายประมาณในการสร้างดาวมรณะอาจสูงถึง 850,000,000,000,000,000,000 ดอลลาร์สหรัฐ และยังติดตลกด้วยการกล่าวเสริมว่า "ไม่สนับสนุนการทำลายดาวเคราะห์" และ "ไม่ต้องการสร้างดาวมรณะซึ่งสามารถถูกทำลายได้โดยนักบินอวกาศเพียงคนเดียว"
การพิสูจน์ทฤษฎีบทด้วยคอมพิวเตอร์
การพิสูจน์ทฤษฎีบทด้วยคอมพิวเตอร์ เป็นบทพิสูจน์ทฤษฎีทางคณิตศาสตร์ที่มีบางส่วนถูกสร้างขึ้นโดยคอมพิวเตอร์ บทพิสูจน์ที่ใช้คอมพิวเตอร์ช่วยส่วนใหญ่ในปัจจุบัน มักใช้วิธีการพิสูจน์โดยการลองทุกความเป็นไปได้ของทฤษฎีที่พยายามพิสูจน์อยู่ ทฤษฎีบทสี่สีเป็นทฤษฎีใหญ่อันแรกที่ถูกพิสูจน์ด้วยคอมพิวเตอร์
นอกจากนี้ ในสาขาวิจัยทางด้านปัญญาประดิษฐ์ ยังได้มีความพยายาม ที่จะสร้างบทพิสูจน์ใหม่ที่กระชับและชัดเจนกว่าเดิม โดยการใช้เทคนิคการให้เหตุผลโดยเครื่องจักร เช่น การค้นหาแบบฮิวริสติก ตัวพิสูจน์โดยอัตโนมัติดังกล่าวนี้ ได้ช่วยพิสูจน์ทฤษฏีใหม่ๆ อีกทั้งยังสร้างบทพิสูจน์ใหม่ๆ ให้กับทฤษฏีที่เคยได้รับพิสูจน์มาแล้วอีกด้วย
เป้าหมายเชิงปรัชญา
การพิสูจน์ทฤษฎีบทด้วยคอมพิวเตอร์ เป็นประเด็นที่มีการโต้เถียงกันมากในวงการคณิตศาสตร์ นักคณิตศาสตร์บางคนมีความเชื่อว่า บทพิสูจน์ที่ใช้คอมพิวเตอร์ช่วยอันแสนยืดยาวนั้น ไม่ถือเป็นบทพิสูจน์ทางคณิตศาสตร์จริงๆ เนื่องจากบทพิสูจน์แบบนี้ เต็มไปด้วยขั้นตอนการให้เหตุผลทางคณิตศาสตร์ ที่ยาวเกินกว่าที่มนุษย์จะสามารถตรวจสอบได้ และรู้สึกว่านักคณิตศาสตร์ถูกบังคับให้ไว้ใจ ในการเขียนโปรแกรมคอมพิวเตอร์
ในทางกลับกัน เราสามารถถามคำถามโต้กลับได้ว่า หากมนุษย์ไม่ไว้ใจคอมพิวเตอร์ให้ทำการคำนวณอันยืดยาวแล้ว เหตุใดเราจึงไว้ใจในการใช้เหตุผลอันยืดยาวไม่แพ้กัน ของนักคณิตศาสตร์บางคน?
แหล่งข้อมูลอื่น
(formal method)
เรนาโต โคโรนา
'''เรนาโต ซี. โคโรนา''' (Renato C. Corona; 15 ตุลาคม 2491 – ) เป็นประธานศาลสูงสุดคนที่ยี่สิบสามแห่งฟิลิปปินส์ เดิมกลอเรีย มาคาปากัล-อาร์โรโย ประธานาธิบดี ตั้งให้เป็นตุลาการสมทบในศาลสูงสุดตั้งแต่วันที่ 9 เมษายน 2545 ต่อมาเมื่อเรย์นาโต ปูโน (Reynato Puno) พ้นจากตำแหน่งประธานศาลสูงสุด เขาจึงได้เลื่อนสู่ตำแหน่งนั้นตั้งแต่วันที่ 12 พฤษภาคม 2553
โคโรนานั้นเดิมเป็นอาจารย์คณะนิติศาสตร์ นักกฎหมายเอกชน และรัฐมนตรีในคณะรัฐมนตรีของฟิเดล วี. รามอส กับของกลอเรีย อาร์โรโย ก่อนได้รับแต่งตั้งเข้าสู่ศาลสูง
ภูมิหลัง
โคโรนาเกิดเมื่อวันที่ 15 ตุลาคม 2491 ณ อำเภอทานาอวน จังหวัดบาทังกัส ประเทศฟิลิปปินส์ สมรสกับคริสตินา โคโรนา (Christina Corona) หรือชื่อสกุลเดิมว่า รอโก (Roco) มีบุตรด้วยกันสามคน และมีหลานอีกหกคน
คุณวุฒิ
ในปี 2513 โคโรนาสำเร็จเป็นศิลปศาสตรบัณฑิตจากมหาวิทยาลัยอาเตเนโอเดมะนิลา (Ateneo de Manila University) ครั้งเป็นนักศึกษา เขาได้ทำหน้าที่เป็นบรรณาธิการหนังสือพิมพ์นักศึกษาเรียก เดอะกีด็อน (The GUIDON) ด้วย ต่อมาในปี 2517 จึงสำเร็จเป็นนิติศาสตรบัณฑิตจากคณะนิติศาสตร์ มหาวิทยาลัยอาเตเนโอ (Ateneo Law School) และสอบเนติบัณฑิตผ่าน ได้คะแนนร้อยละ 84.6 นับเป็นที่ยี่สิบห้าจากผู้สอบทั้งหมดหนึ่งพันเก้าร้อยหกสิบห้าคน
ลุปี 2524 คณะนิติศาสตร์ มหาวิทยาลัยฮาร์วาร์ด (Harvard Law School) ตกลงรับเขาเข้าศึกษานิติศาสตรมหาบัณฑิต และเขาสำเร็จการศึกษาได้ปริญญานั้นในปีถัดมา ต่อมา จึงสำเร็จเป็นนิติศาสตรดุษฎีบัณฑิตเกียรตินิยมอันดับหนึ่งจากมหาวิทยาลัยซันโตโทมัส (University of Santo Tomas) และได้รับเลือกเป็นตัวแทนเพื่อนร่วมห้องกล่าวคำอำลาในพิธีประสาทปริญญาบัตรด้วย
ข้อโต้เถียงเรื่องปริญญาดุษฎีบัณฑิต
วันที่ 22 ธันวาคม 2554 มาริเตส วีทัก (Marites Vitug) นักข่าวออนไลน์ประจำเว็บไซต์แร็ปเปลอร์.คอม (Rappler.com) ลงบทความอ้างว่า มหาวิทยาลัยซันโตโทมัส "คงแหกระเบียบตัวเองเสียแล้ว" ในการที่ได้มอบปริญญาดุษฎีบัณฑิตสาขากฎหมายแพ่งให้แก่โคโรนา ทั้งยังได้อนุมัติคุณวุฒิต่าง ๆ ให้แก่เขาด้วย วีทักว่า โคโรนาไม่ได้ส่งวาทนิพนธ์สำหรับสำเร็จการศึกษาชั้นดุษฎีบัณฑิตของเขาตามที่มหาวิทยาลัยกำหนดไว้เป็นระเบียบสำหรับคนทั้งปวงที่ประสงค์จะได้ปริญญาดุษฎีบัณฑิต เธอยังว่า โคโรนาเรียนนานเกินอนุญาต เพราะมหาวิทยาลัยกำหนดว่า ผู้ศึกษาชั้นดุษฎีบัณฑิตต้องสำเร็จการศึกษาภายในห้าปีแต่ไม่เกินเจ็ดปีเป็นอย่างสูง แต่ตามที่โคโรนาให้สัมภาษณ์ไว้เองปรากฏว่า เขาเริ่มทำงานส่งอาจารย์ในชั้นดุษฎีบัณฑิตเมื่อปี 2543 หรือ 2544 ทว่า มาจบการศึกษาเอาในเดือนเมษายน 2554 ทั้งยังได้เป็นหนึ่งในบัณฑิตหกคนที่ได้รับเกียรติยศสูงสุดในพิธีเฉลิมฉลองวันครบรอบสี่ร้อยปีของมหาวิทยาลัยด้วย
บัณฑิตวิทยาลัย มหาวิทยาลัยซันโตโทมัส ออกแถลงการณ์บอกปัดว่ามิได้ละเมิดระเบียบตนเองเพื่อเอื้อประโยชน์ให้แก่โคโรนา โดยเสริมว่า โคโรนาได้ลงทะเบียนเรียนวิชาบังคับทั้งปวงเพื่อสำเร็จเป็นดุษฎีบัณฑิต ได้เข้าเรียนและผ่านวิชาทั้งนั้น และได้ส่ง "ศาสตรนิพนธ์ทางการศึกษา" เป็นวาทนิพนธ์ในระหว่างบรรยายรวมแล้ว มหาวิทยาลัยยังว่า นับแต่คณะกรรมการการอุดมศึกษาประกาศให้มหาวิทยาลัยเป็น "สถาบันอุดมศึกษาที่ปกครองตนเอง" สืบมา มหาวิทยาลัยย่อมมีเสรีภาพทางการศึกษาประจำสถาบันในอันที่จะวางมาตรฐานคุณลักษณะและความเป็นเลิศของตนเอง และกำหนดเองว่าจะประสาทปริญญาใดให้แก่ผู้ใดตามสมควร มหาวิทยาลัยกล่าวด้วยว่า ประเด็นระยะเวลาการเป็นนักศึกษาของโคโรนากับประเด็นเรื่องเกียรติยศที่เขาได้รับนั้นเป็นแต่เรื่องมโนสาเร่ เพราะเรื่องเหล่านี้ย่อมเป็น "เสรีภาพทางการศึกษาประจำสถาบัน" ของมหาวิทยาลัย ขณะเดียวกัน มหาวิทยาลัยซันโตโทมัสก็อ้างว่า วีทักผิดใจกับโคโรนาและศาลสูงสุดอยู่ จึงสงสัยว่า เธอเขียนบทความเพื่อวัตถุประสงค์อันใด
ฝ่ายวีทักนั้น เมื่อมีผู้ขอให้วิจารณ์แถลงการณ์ของมหาวิทยาลัย ก็ตอบว่า ในแถลงการณ์นั้น มหาวิทยาลัย "บอกอยู่เป็นพื้นแล้วว่า เรามีระเบียบ แต่เราจะฝืนมันก็ได้โดยเอาเสรีภาพทางการศึกษาและอำนาจในการปกครองตนเองเข้าอ้าง" เธอยังเขียนหนังสือชื่อ แชโดว์ออฟเดาบต์: โพรบิงเดอะสุพรีมคอร์ต (Shadow of Doubt: Probing the Supreme Court) ตอนหนึ่งว่า ที่โคโรนาอ้างว่าได้ปริญญาศิลปศาสตรบัณฑิตจากมหาวิทยาลัยอาเตเนโอเดมะนิลาพร้อมด้วยเกียรติยศต่าง ๆ นั้น ไม่มีบันทึกไว้ในบรรณสารของมหาวิทยาลัยแต่ประการใด
การเข้าสู่ตำแหน่ง
วันที่ 12 พฤษภาคม 2553 อันเป็นวันที่สองหลังจากมีการเลือกตั้งทั่วไป และเป็นเวลาหนึ่งเดือนก่อนกลอเรีย อาร์โรโย พ้นจากตำแหน่งประธานาธิบดี นางได้ตั้งโคโรนาเป็นประธานศาลสูงสุดคนที่ยี่สิบสาม หลังจากเรย์นาโต ปูโน ประธานศาลคนก่อน เกษียณอายุราชการไป
การถูกร้องขับจากตำแหน่ง
คำร้องนั้นว่า คดีทั้งหลายอันว่าด้วยการบริหารราชการของกลอเรีย อาร์โรโยนั้น โคโรนาได้ชี้ขาดตัดสินอย่างไม่เป็นกลางโดยต่อเนื่องสืบ ๆ มา อนึ่ง โคโรนายังมิได้แถลงทรัพย์สินตามที่รัฐธรรมนูญกำหนดด้วย โคโรนาแก้ว่า ทรัพย์สินจำนวนสองล้านสี่แสนดอลลาร์สหรัฐของเขานั้นหาจำต้องเปิดเผยไม่ เพราะรัฐธรรมนูญว่า เงินตราต่างประเทศซึ่งฝากอยู่นั้นไม่ต้องรายงาน ส่วนทรัพย์สินจำนวนที่เหลือซึ่งเป็นเงินเปโซนั้นเป็นของญาติ เขายังว่า ที่เป็นความขึ้นมาครั้งนี้ล้วนแต่ถูกแรงขับเคลื่อนทางการเมืองอันเนื่องมาจากการที่เบนิกโน อากีโนที่ 3 รณรงค์ต่อต้านการฉ้อราษฎร์บังหลวง
ต่อมาวันที่ 29 พฤษภาคม 2555 วุฒิสภาพิจารณาเป็นสัตย์แล้วเห็นว่า โคโรนามีความผิดโดยฝ่าฝืนบทบัญญัติของรัฐธรรมนูญที่ให้แถลงทรัพย์สิน หนี้สิน และมูลค่าสุทธิต่อสาธารณชน ตามความในข้อ 2 แห่งคำร้องของสภาผู้แทนราษฎร
หน้าร้ายร้าย
มิวสิควิดีโอแพร่เผยครั้งแรกในวันที่ 23 มิถุนายน พ.ศ. 2558 ถ่ายทำกันที่ "บางแสน" เป็นเพลงทีพูดตรงๆเนื้อหาตรง ๆ ถึงคนที่ตัดสินคนจากเปลือก จากภายนอก นิยามสั้นๆของเพลงนี้คือ "เพราะคนเรานิสัยไม่ได้ดี เหมือนหน้าตาทุกคน"
การตอบรับ
เพลง "หน้าร้ายร้าย" ได้อันดับสูงสุดที่ 11 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 29 มิถุนายน พ.ศ. 2558
หม่อมหลวงศรีฟ้า มหาวรรณ
หม่อมหลวงศรีฟ้า มหาวรรณ (26 มกราคม พ.ศ. 2473 - 16 เมษายน พ.ศ. 2556) นักเขียนนวนิยาย เรื่องสั้น และสารคดีเกี่ยวชีวิตเจ้านายในวัง  เจ้าของนามปากกา "ศรีฟ้า ลดาวัลย์" "สีฟ้า" และ "จุลลดา ภักดีภูมินทร์"   ได้รับการเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2539 และมีผลงานเล่มแรกคือเรื่อง ปราสาทมืด
กำเนิด
หม่อมหลวงศรีฟ้า มหาวรรณ มีนามเดิมว่า หม่อมหลวงศรีฟ้า ลดาวัลย์ เกิดเมื่อวันที่ 26 มกราคม พ.ศ. 2473 ที่วังมหาสวัสดิ์ เป็นธิดาของหม่อมราชวงศ์สนั่น ลดาวัลย์ (โอรสหม่อมเจ้าเพิ่ม ลดาวัลย์ กับหม่อมห่วง ลดาวัลย์ ณ อยุธยา) กับนางบัวจันทร์ ลดาวัลย์ ณ อยุธยา โดยมารดาเสียชีวิตไปตั้งแต่ท่านอายุได้ 5 ขวบ หม่อมหลวงศรีฟ้ามีน้องสาว คือ หม่อมหลวงศรีทอง ลดาวัลย์ (ถึงแก่กรรม) ซึ่งเป็นนักเขียนเช่นกัน ใช้นามปากกาว่า "ข.อักษราพันธ์" เป็นผู้เขียนนวนิยายเรื่อง ภาพอาถรรพณ์, ดาวพระศุกร์ , ดอกโศก , พลับพลึงสีชมพู , มรสุมสวาท , โรงแรมวิปริต และ สายรักสายสวาท
การศึกษา
หม่อมหลวงศรีฟ้า มหาวรรณ จบการศึกษาจากโรงเรียนเซนต์โยเซฟคอนแวนต์ และศึกษาต่อที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เลิกเรียนเมื่ออยู่ชั้นปีที่ 3 แล้วไปเป็นครูสอนหนังสือที่โรงเรียนเซนต์โยเซฟศรีราชา โรงเรียนพณิชยการพระนคร และโรงเรียนพณิชยการบพิตรพิมุข จนถึงปี พ.ศ. 2516 จึงลาออกมาเป็นนักเขียนอาชีพจนถึงแก่กรรม
งานเขียน
หม่อมหลวงศรีฟ้า มหาวรรณ เขียนนวนิยายสะท้อนสังคม โดยใช้นามปากกาว่า "สีฟ้า" ตั้งแต่ พ.ศ. 2499 ตั้งให้โดยมานิต ศรีสาคร (สีน้ำ) เป็นนามปากกาที่สร้างชื่อเสียง ผลงานได้รับรางวัล และถูกนำไปสร้างภาพยนตร์เป็นจำนวนมาก เช่นเรื่อง "วงเวียนชีวิต" "ข้าวนอกนา" "ทำไม" "แผ่นดินนี้ยังรื่นรมย์" "ใต้ฟ้าสีคราม" "เศรษฐีนี" "ตะวันไม่เคยเลยลับ"  โดยเฉพาะเรื่องข้าวนอกนา และ ใต้ฟ้าสีคราม ได้รับการแปลเป็นภาษาญี่ปุ่นโดยมูลนิธิโตโยต้า และถูกนำไปสร้างเป็นภาพยนตร์
สมรส
หม่อมหลวงศรีฟ้า มหาวรรณ สมรสกับนายบุญทัศน์ มหาวรรณ นักธุรกิจ เมื่อวันที่ 23 พฤศจิกายน พ.ศ. 2504
ถึงแก่กรรม
หม่อมหลวงศรีฟ้า มหาวรรณ ถึงแก่กรรมเมื่อเวลา 17.45 น. ของวันที่ 16 เมษายน พ.ศ. 2556 ด้วยอาการเส้นเลือดในสมองตีบ ที่โรงพยาบาลพระมงกุฎเกล้า​ สิริอายุได้ 83 ปี 2 เดือน 21 วัน โดยทายาทและลูกศิษย์ได้กำหนดจัดสวดพระอภิธรรมที่ศาลาภาณุรังษี วัดเทพศิรินทราวาสราชวรวิหาร​ ถนนกรุงเกษม แขวงวัดเทพศิรินทร์​ เขตป้อมปราบศัตรูพ่าย​ ตั้งแต่วันที่ 18-24 เมษายน โดยมีพิธีพระราชทานน้ำหลวงอาบศพ และเก็บศพไว้บำเพ็ญกุศลเป็นเวลา 100 วัน และขอพระราชทานเพลิงศพ
ผลงาน
นามปากกา จุลลดา ภักดีภูมินทร์
นามปากกา ศรีฟ้า ลดาวัลย์
นามปากกา สีฟ้า
เรื่องสั้น และ สารคดี
นุสบา ปุณณกันต์
นุสบา ปุณณกันต์ (ชื่อเล่น นุส) นามสกุลเดิม วานิชอังกูร เป็นนักแสดงหญิง นางแบบ มีผลงานการแสดงตั้งแต่ปี พ.ศ. 2535 เป็นต้นมา และเป็นนักธุรกิจชาวไทย เป็นคู่สมรสของพุทธิพงษ์ ปุณณกันต์ นักการเมือง
ประวัติ
นุสบา ปุณณกันต์ เกิดเมื่อวันที่ 7 มิถุนายน พ.ศ. 2516 เป็นบุตรของยุทธนา กับรัศมี วานิชอังกูร จบการศึกษาระดับมัธยมศึกษาจาก โรงเรียนเซนต์โยเซฟคอนเวนต์ (รุ่นโบว์แดง R3) ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย และระดับปริญญาโทในสาขา​การบริหารจัด​การทางวัฒนธรรม ภาคภาษาอังกฤษ จุฬาลงกรณ์มหาวิทยาลัย
ด้านชีวิตส่วนตัวสมรสกับ นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม มีบุตรชาย 2 คน คนโตชื่อปุณณ และคนเล็กชื่อ กันต์
อูบ
อูบ คือ ภาชนะชนิดหนึ่งนิยมทาด้วยยางรัก อาจจะลงชาดหรือปิดทอง จัดเป็นพวกเครื่องเขิน ใช้ใส่อาหารและของบริโภคต่างๆ ในงานบุญสำหรับถวายพระสงฆ์ ผลิตและนิยมใช้ในกลุ่มชาวไททางภาคเหนือของไทย ชาวไทใหญ่ รัฐฉาน ประเทศเมียนมาร์ และชาวพม่า มีชื่อเรียกภาษาพม่าว่า ဆွမ်းအုပ်  /hsun-ok, ซุนอก/ อูบคำ หมายถึง อูบทอง คืออูบลงรักปิดทองคำ ซึ่งปกติ อูบจะมีสีดำจากสีของยางรักดำ หรืออูบสีแดงที่มีสีมาจากรักผสมผงชาดแดง อูบยอด หมายถึง อูบที่มีลักษณะยอดแหลม
สำหรับเครื่องใช้ของล้านนาชิ้นอื่นได้แก่ ขันดอก ขันแก้ว ขันหมาก ขันโอ หีบผ้า แอ็บ และปุง
หลวงคหกรรมบดี (ชม จารุรัตน์)
อำมาตย์ตรี หลวงคหกรรมบดี (ชม จารุรัตน์) สมาชิกสภาผู้แทนราษฎรชั่วคราว พ.ศ. 2475, คณะกรรมานุการพิจารณาร่างเค้าโครงเศรษฐกิจแห่งชาติ หลวงประดิษฐ์มนูธรรม (สมุดปกเหลือง), เลขาธิการสภาผู้แทนราษฎร , เลขาธิการคณะรัฐมนตรี, ปลัดกระทรวงคมนาคม,รัฐมนตรี , รัฐมนตรีช่วยว่าการกระทรวงอุตสาหกรรม และรัฐมนตรีช่วยว่าการกระทรวงคมนาคม
การศึกษา
หลวงคหกรรมบดีศึกษาระดับมัธยมจากโรงเรียนวัดสุทธิวราราม (เลขประจำตัว ส.ธ. 303) และโรงเรียนเทพศิรินทร์ จากนั้นสำเร็จวิชารัฐศาสตร์ จากกรุงปารีส ประเทศฝรั่งเศส
กรรมานุการพิจารณาเค้าโครงเศรษฐกิจแห่งชาติ
ในวันที่ 12 มีนาคม พ.ศ. 2476 เวลา 08.20 นาฬิกา ที่ห้องประชุมวังปารุสกวัน ซึ่งขณะนั้นคณะผู้เปลี่ยนแปลงการปกครองใช้เป็นสถานที่ทำงานหลายอย่างของกลุ่มผู้ก่อการ ได้มีการประชุม ‘กรรมานุการ พิจารณาเค้าโครงเศรษฐกิจแห่งชาติ’ โดยมีผู้เข้าร่วมประชุมจำนวน 14 คน ดังมีรายนามต่อไปนี้ 1) หลวงคหกรรมบดี 2) หลวงเดชสหกรณ์ 3) หลวงเดชาติวงศ์วราวัฒน์ 4) พันเอกพระยาทรงสุรเดช 5) นายทวี บุณยเกตุ 6) นายแนบ พหลโยธิน 7) หลวงประดิษฐมนูธรรม 8) นายประยูร ภมรมนตรี 9) พระยามโนปกรณ์นิติธาดา 10) พลเรือโทพระยาราชวังสัน 11) นายวิลาศ โอสถานนท์ 12) พระยาศรีวิศาลวาจา 13) หม่อมเจ้าสกลวรรณากร วรวรรณ 14) หลวงอรรถสารประสิทธิ์
ตำบลชะรัด
อาณาเขต
ตำบลชะรัด มีอาณาเขตติดต่อกับตำบลต่าง ๆ ดังนี้
หมู่บ้าน
ตำบลชะรัดมีเนื้อที่ทั้งหมดประมาณ 26.82 ตารางกิโลเมตร มีทั้งหมด 9 หมู่บ้าน ดังนี้
เศรษฐกิจ
ประชากรส่วนใหญ่ประกอบอาชีพหลัก คือ ทำสวน ทำนา รองลงมา คือ ค้าขาย รับจ้างทั่วไป และเลี้ยงสัตว์
ประชากรในตำบลชะรัด มีการประกอบอาชีพในภาคการเกษตรกรรม และนอกภาคเกษตรกรรมควบคู่กันไปอาชีพหลักของประชากรในตำบลชะรัด ได้แก่ การเกษตรกรรม นับได้ว่าเป็น สาขาการผลิตหลักที่สำคัญของตำบล ซึ่งการเกษตรกรรมประกอบด้วย การกสิกรรม การประมง การปศุสัตว์ ทางด้านกสิกรรมพบว่าพื้นที่ส่วนใหญ่ในตำบลเป็นการทำสวนยางพารา ปลูกข้าว การปลูกไม้ผล พืชไร่ และพืชผัก อาทิเช่น ถั่วลิสง ถั่วหรั่ง พริกขี้หนู ขมิ้น ตะไคร้ มังคุด เงาะ ทุเรียน สะเดาเทียม เป็นต้น สำหรับการปศุสัตว์นั้น ส่วนใหญ่เลี้ยงโค แพะ หมู เป็ด และไก่ ทางด้านการประมงมีการเลี้ยงปลาในบ่อเพาะเลี้ยง กระชัง และตามแหล่งน้ำธรรมชาติ ได้แก่ ปลาดุก ปลานิล ปลาตะเพียน เป็นต้น
สำหรับอาชีพนอกภาคเกษตรกรรม ได้แก่ การประกอบอุตสาหกรรมภายในครัวเรือน เช่น อุตสาหกรรมแปรรูปไม้ยางพารา น้ำยางพารา นอกจากนี้ มีอาชีพรับจ้าง และค้าขาย ซึ่งการรับจ้างเป็นการรับจ้างแรงงานในตำบล และตำบลใกล้เคียง รวมถึงในเขตเทศบาลเมืองพัทลุง และจังหวัดใกล้เคียง เป็นแหล่งจ้างงานที่สำคัญ สำหรับการค้าขายของเบ็ดเตล็ดในหมู่บ้าน หรือเป็นพ่อค้าคนกลางรับซื้อผลผลิตจากเกษตรกรในตำบลเพื่อจำหน่าย
อิม ซู-ฮยัง
อิม ซู-ฮยัง (เกิด 19 เมษายน ค.ศ. 1990) เป็นนักแสดงหญิงชาวเกาหลีใต้ เธอมีผลงานเด่นอยู่หลายเรื่องเช่น New Tales of Gisaeng (2011) และ Inspiring Generation (2014) หลังจากแสดงบทสมทบมาหลายเรื่อง เธอได้รับการยอมรับอย่างกว้างขวางจากการแสดงของเธอจากซีรีส์เรื่อง My ID is Gangnam Beauty (2018), Graceful Family (2019), When I Was the Most Beautiful (2020), Woori the Virgin (2022), และ Doctor Lawyer (2022)
Th (ทวิอักษร)
Th ในอักษรละตินเป็นทวิอักษรหรืออักษรสองตัวที่ใช้แทนเสียงเดียว โดยพบได้ในระบบการเขียนหลายภาษาของยุโรป ที่ใช้อักษรโรมันและกรีกเป็นหลัก
ในภาษาอังกฤษ อักษร th มักจะออกเสียงในแบบเสียงเสียดแทรกจากฟันได้สองลักษณะ คือ ลักษณะเสียงก้อง ออกเสียงเป็น (ในคำว่า this) และลักษณะเสียงไม่ก้อง ออกเสียงเป็น  (ในคำว่า think) อย่างไรก็ตาม ในภาษาอังกฤษสมัยกลาง (Middle English) มีการใช้อักษรสำหรับแต่ละเสียงโดยเฉพาะ นั่นคือ อักษร  และ  {ด้วยเหตุนี้ จึงมีการนำอักษรดังกล่าวมาใช้ในระบบ สัทอักษรสากล (IPA) ด้วย}
ในภาษาไทย เนื่องจากไม่มีเสียงอักษรไทยที่ใกล้เคียงกับ และ  ตามกฎของราชบัณฑิตยสถานที่ใช้ในเอกสารของทางราชการไทย กำหนดให้ การถอดเสียงภาษาอังกฤษ มาเป็นภาษาไทย ให้ถอดตัวอักษร th มาเป็นตัวอักษร ด หรือ ท ขึ้นอยู่กับการออกเสียง (ซึ่งออกเสียง  และ  ใกล้เคียงกับเสียง  และ  ตามลำดับ) ในบางครั้งจะเกิดปัญหาที่คำทับศัพท์มีการซ้ำซ้อน เช่นคำว่า "thank" และ "tank" เมื่อทับศัพท์ออกมาตามหลัก แล้วรูปจะเหมือนกัน คือ "แทงก์" แต่การออกเสียงแตกต่างกัน นอกจากนี้ยังมีบางกลุ่มที่ถอดเสียง  เป็น ธ ธง เพื่อเปรียบต่างกับเสียง  ที่เป็น ท ทหาร เช่นในคำว่า มาราธอน (marathon) โดย ธ ธง สำหรับในคำทับศัพท์นี้แสดงถึงเสียง
สำหรับการถอดอักษรไทยเป็นอักษรโรมันแบบถ่ายเสียง กำหนดให้ตัวอักษร ฐ ฒ ถ ธ ท ฑ ถอดเป็นตัวอักษร th ในภาษาอังกฤษ ซึ่งออกเสียง
เพชร โพธิ์ทอง
เพชร โพธิ์ทอง มีชื่อจริงว่า เพชร เนียมแผน (พ.ศ. 2488-26 เมษายน พ.ศ. 2555) เมื่อ พ.ศ. 2520 ได้ตั้งคณะตลกขึ้นชื่อว่า เพชร โพธิ์ทอง มี เด่น ดอกประดู่​ เด๋อ ดอกสะเดา ​เทพ โพธิ์งาม​ สีหนุ่ม เชิญยิ้ม​ ได้เล่นตามห้องอาหารทั่วไป และ พ.ศ. 2523 ได้ตั้งตลกคณะเชิญยิ้มขึ้นมาและได้ปั้นตลกให้ดังหลายคนอาทิเช่น โน้ต เชิญยิ้ม ได้ให้มาเล่นในคณะเชิญยิ้ม พ.ศ. 2523 เพชร โพธิ์ทองได้ตั้งตลกคณะ เก้ายอดให้ ดู๋ ดอกกระโดน ​และ ดี๋ ดอกมะดัน​ เพชร โพธิ์ทองได้ชวนให้มาเล่นโดยอยู่กับกับ เด๋อ ดอกสะเดา ใช้ชื่อคณะว่า เด๋อ ดู๋ ดี๋ และยังมีอีกหลายคนเช่น ยาว อยุธยา เป็ด เชิญยิ้ม​ เพชร ดาราฉาย เป็นต้น
เพชร โพธิ์ทอง เสียชีวิตเมื่อวันที่ 26 เมษายน 2555 ด้วยโรคมะเร็ง ด้วยวัย 67 ปี
อกหักมารักกับผม
Together With Me อกหักมารักกับผม เป็นละครชุด แนว ดราม่า,โรแมนติก,เพศที่สาม ผลิตโดย บริษัท ทีวี ธันเดอร์ จำกัด (มหาชน) สร้างจากบทประพันธ์โดย ++saisioo++ บทโทรทัศน์โดย ศุภกร เหรียญสุวรรณ, พงศ์พิสิฐ บทศรี, นครินทร์ นาคปรีชา กำกับการแสดงโดย  เจตษ์ บุณโยประการ นำแสดงโดย ณัฐพล ดิลกนวฤทธิ์,ภากร ธนศรีวนิชชัย,สาธิดา ปิ่นสินชัย,พิมพ์นิชกุล บำรุงกิจ,อภิวัฒน์ อภิวัฒน์เสรี,ศุภวิชญ์ ตันติมาภรณ์,สุคนธวา เกิดนิมิตร,คัมภีร์ นุ่มน้อย,เจณิสตา พรหมผดุงชีพ,ฐิติชญา ชิวปรีชา,สุทพงษ์ ไตรภพภูมิ ออกอากาศทุกวันพุธ-พฤหัสบดี เวลา 20.00 น. ทาง Line TV อกหักมารักกับผม Together With Me เริ่มตอนแรกวันพฤหัสบดีที่ 24 สิงหาคม พ.ศ. 2560-5 ตุลาคม พ.ศ. 2560
เรื่องย่อ
สายของวันหนึ่งที่อัมพวา น็อค หนุ่มนักศึกษาวิศวะ ตื่นขึ้นมาข้าง กร เพื่อนสนิทที่โตมาด้วยกันในสภาพเปลือย ความเมาและฮอร์โมนที่พุ่งพล่าน ทำให้ชายทั้งสองมีความสัมพันธ์เกินเลยกัน กรและน็อคได้ตกลงที่จะเก็บเรื่องนี้เป็นความลับ เพราะน็อคเองก็มีแฟนอยู่แล้ว นั่นก็คือ เพลินเพลง สาวสวยเน็ตไอดอลแสนน่ารัก ในกลุ่มเพื่อนร่วมคณะวิศวะของกรกับน็อคมี ฝ้าย สาวห้าวมาดทอม ฟาร์ม หนุ่มหน้าใส เนื้อแพร สาวสุดเซี้ยวที่เป็นที่หมายปองของหนุ่มหลาย ๆ คณะ ส่วนเพื่อนต่างคณะของกรกับน็อคก็มี ยิหวา เพื่อนตัวแสบปากร้ายและ ภูเบศร์ เพื่อนรุ่นพี่สุดเกรียนที่ยังต้องมาลงเรียนบางวิชากับยิหวาที่มี กวิตรา อาจารย์สาวสวยแสนเรียบร้อยเป็นอาจารย์ประจำวิชา ภูเบศร์รู้สึกประทับใจในตัวกวิตราตั้งแต่แรกเห็น
ต่อมาฟาร์มบังเอิญได้เจอ หมอไบร์ท การเจอกันครั้งนั้นทำให้ฟาร์มแอบคิดถึงหมอไบร์ทอยู่เสมอ ยิหวาชวนฟาร์มและฝ้ายมารวมตัวปาร์ตี้ในร้านที่ภูเบศร์เล่นดนตรีอยู่ ฟาร์มขอความคิดเห็นจากยิหวาและฝ้ายเรื่องเนื้อแพร เพราะฟาร์มยังไม่แน่ใจว่ารู้สึกรักเนื้อแพรไหม กลุ่มทีมฟุตบอลวิศวะที่เพิ่งซ้อมเสร็จก็เข้ามากินข้าวที่ร้าน กรเมื่อมาถึงก็แยกมานั่งกับกลุ่มยิหวา ปล่อยให้น็อคนั่งรวมอยู่กับกลุ่มนักบอล ทั้งกรและน็อคมองกัน โดยยังไม่มีใครกล้าจะเริ่มคุยก่อน
กรหันมามองน็อคแต่น็อคกลับไม่อยู่ที่โต๊ะแล้ว กรจึงเดินเข้าไปตามหาน็อคจนไปชนเข้ากับ มิว โดยบังเอิญ กรอึ้งเมื่อเจอมิว แววตาของกรที่มองมิวนั้นเต็มไปด้วยความเจ็บปวดที่แฝงความคิดถึง น็อคมองเห็นกรที่ยืนคุยกับมิวโดยตลอดและตัดสินใจเดินออกจากร้านไป
ภูเบศร์เล่นดนตรีเสร็จก็มารวมกับกลุ่มเพื่อนที่โต๊ะ ฟาร์มสะอึกจึงขอตัวไปเข้าห้องน้ำโดยปล่อยให้ยิหวาและฝ้ายแซ็วภูเบศร์ว่าชอบขนาดเซฟรูปเลยเหรอ อยู่ดี ๆ มิกิ แฟนเก่าของภูเบศร์ ก็มายืนอยู่กลางวง แล้วต่อว่าภูเบศร์ว่าแอบคุยกับกวิตรา
ฟาร์มเดินออกมาจากห้องน้ำอยู่ดี ๆ ก็มีชายหนุ่มคนหนึ่งเดินชนไหล่ฟาร์มเข้าไปในห้องน้ำ เขาคือหมอไบร์ท นักฟุตบอลเบอร์ 24 ฟาร์มเห็นชายหนุ่ม 2 คนใกล้ชิดกันในมุมมืดจนดูไม่ออกว่าใครเป็นใคร และฟาร์มก็ได้สบตากับหมอไบร์ทที่กำลังสนุกกับหนุ่มคู่ขา
กรได้เจอกับมิวอีกครั้งในวันที่แข่งฟุตบอล กรประหลาดใจที่มิวเรียนอยู่คณะสัตวแพทย์ ในช่วงเวลาที่เหลือแค่นาทีกว่าก่อนจบการแข่งขัน เพื่อนในทีมมิวไม่พอใจน็อค จนน็อคโดนนักฟุตบอลทีมคณะสัตวแพทย์เตะเข้าที่ข้อเท้า ทำให้น็อคเจ็บอย่างรุนแรง กรทนไม่ไหวและเข้าไปต่อยฝ่ายตรงข้าม
ส่วนฟาร์มหลังจากที่พบหน้าหมอไบร์ทที่ผับ ฟาร์มยังมาหาเนื้อแพรที่สนามกีฬา มาวิ่งเพื่อมองหาหมอไบร์ท จนอาการหอบของฟาร์มกำเริบขึ้นมา ฟาร์มพบว่าหมอที่รักษาคือหมอไบร์ท หมอไบร์ทเองก็รู้ตัวว่าฟาร์มแอบมอง เลยหาเรื่องแกล้งฟาร์มจนทำให้หัวใจฟาร์มเต้นแรงกว่าเดิม ฝั่งของกรได้อุ้มน็อคเข้ามาในโรงพยาบาลหน้าตาตื่น หมอไบร์ทจึงพาน็อคเข้าไปในห้องตรวจ ก่อนวินิจฉัยน็อคว่าข้อเท้าหักต้องใส่เฝือกอ่อนเป็นเวลาประมาณ 6 สัปดาห์ กรที่นั่งรอน็อคอยู่ด้านนอกเห็นทั้งสองคนสนิทสนมกันโดยที่ไม่รู้ว่าน็อคกับหมอไบร์ทนั้นต่างคนต่างเป็นลูกพี่ลูกน้องกัน เลยทำให้กรไม่ไว้ใจหมอไบร์ท แต่หมอไบร์ทกลับจ้องมองกรด้วยความสนใจ
ในวิชาเรียนของกวิตรา มีเสียงโทรศัพท์เข้าหาภูเบศร์ เป็นเบอร์ของมิกิตลอดเวลา แต่ภูเบศร์ไม่รับ ต่อมากวิตราไปถ่ายเอกสารเกี่ยวกับงานของภูเบศร์ที่ต้องส่ง ภูเบศร์จึงอาสาช่วย แต่ในเวลานั้นเป็นเวลาเย็นแล้ว แม่บ้านเริ่มเดินล็อกห้องโดยไม่รู้ว่าทั้งสองคนยังอยู่ในห้องถ่ายเอกสาร กวิตราเริ่มบ่นเป็นห่วง อ้วน แมวของตนเอง เช้าวันรุ่งขึ้น แม่บ้านมาเปิดห้องและพบว่าภูเบศร์อยู่กับกวิตราในห้อง ในวันนั้นเกิดข่าวลือว่าอาจารย์กวิตราอยู่กับภูเบศร์สองต่อสองในห้องพักอาจารย์ทั้งคืน
ในโลกโซเชียลมีคลิปการต่อยตีกันในช่วงแข่งฟุตบอลสัมพันธ์ระหว่างคณะวิศวะและคณะสัตวแพทย์ถูกแชร์ออกไป ยิหวากับฝ้ายสงสัยว่าเป็นมิกิที่เป็นคนเต้าข่าว การที่น็อคข้อเท้าหักยิ่งทำให้ทั้งกรและน็อคใกล้ชิดกันมากขึ้นกว่าเดิม ฟาร์มปรึกษายิหวาคิดว่าตัวเองเป็นเกย์ พร้อมกับเล่าเรื่องที่ตัวเองแอบชอบหมอไบร์ทให้ยิหวาฟัง ในระหว่างคุยกันเห็นว่ามิกิแอบฟังอยู่
ต่อมายิหวามาคุยกับกร แต่กรก็ยังเลี่ยงไม่เล่าอะไรให้ยิหวาฟัง ยิหวาจึงลักไก่บอกกับกรว่าตนเองรู้เรื่องที่อัมพวาคืนนั้นแล้ว กรหน้าเสีย แล้วก็ตัดสินใจบอกกับยิหวาว่าตนเองเมา
หลังจากนั้นเนื้อแพรมาปรึกษาเพลินเพลง เพราะเห็นว่าช่วงนี้หมอไบร์ทมาหาฟาร์มบ่อย ฟาร์มเองก็เริ่มห่างจากตนเอง เพลินเพลงให้ความเห็นว่าฟาร์มเป็นเกย์ เพลินเพลงจึงชวนเนื้อแพรให้มาร่วมกลุ่มแก้แค้น
ในคลาสเรียน กวิตรา ภูเบศร์นั่งเรียนอยู่กับยิหวา กลับเริ่มมีเสียงซุบซิบ เรื่องที่ภูเบศร์กับกวิตราอยู่ด้วยกันสองต่อสองในห้องพักอาจารย์ทั้งคืน ยิหวาบอกภูเบศร์ว่าน่าจะเป็นมิกิที่เต้าข่าวนี้ หลังจากภูเบศร์เลิกคลาสก็มานั่งทานข้าวกับยิหวาและเพื่อน ๆ มิกิไปหาเรื่องกวิตรา มิกิประกาศว่ากวิตราแย่งแฟนตัวเองไป ต่อมาหัวหน้าภาควิชาเรียกกวิตราเข้าไปคุยตักเตือน
วันหนึ่ง หลังจากที่กรกำลังจะกลับจากคอนโดน็อค กรเจอแก๊งนักศึกษามาหาเรื่อง แล้วเกิดการต่อยกัน จนกรโดนซ้อมอย่างหนัก กรกลับขึ้นมาหาน็อคที่คอนโด น็อคเห็นสภาพของกรก็ตกใจและเป็นห่วงมาก พยายามดูแลและทำแผลให้กร กรแอบดูท่าทางที่ห่วงใยของน็อคด้วยความรู้สึกดี
ต่อมากรย้ายมาอยู่คอนโดน็อค เพื่อดูแลน็อคและให้น็อคได้ดูแลตนเองด้วย ทั้งสองคนใช้ชีวิตอยู่ในคอนโดกันสองคนอย่างมีความสุข ใบหน้าของน็อคกับกรใกล้ชิดกัน สายตาทั้งคู่จ้องมองกัน และกรค่อย ๆ ก้มลงจูบน็อค ในขณะนั้นมิกิที่อยู่ตึกฝั่งตรงข้ามก็ถ่ายรูปกรจูบน็อคเอาไว้ได้ และส่งรูปให้กับเพลินเพลง เพลินเพลงเอารูปกรจูบน็อคไปประจานทั่วมหาวิทยาลัย
ด้านกวิตราเมื่อเห็นข่าวที่กระจายไปทั่ว กวิตราจึงเข้ามาต่อว่ากรถึงหอพักที่ไปแย่งแฟนเพลินเพลง กรฉุนขาดที่กวิตราต่อว่ากรโดยไม่ฟังเหตุผล จนกรตะคอกกลับไป
ฟาร์มยังทนกับความเจ้าชู้ของหมอไบร์ท เพราะฟาร์มเชื่อว่าตนเองจะสามารถทำให้หมอไบร์ทเปลี่ยนแปลงและหยุดที่ตนเองได้
หลังจากน็อคขอเลิกกับเพลินเพลง แต่ไม่สำเร็จ เพราะเพลินเพลงให้เหตุผลว่าเพลินเพลงไม่ได้ผิดอะไร น็อคกลับมาบอกกรว่าตัวเองไปบอกเลิกกับเพลินเพลงไม่ได้ เพราะตัวเองเป็นคนผิด กรจึงขอน็อคถอยห่างความสัมพันธ์ออกมา เพราะอยากให้น็อคเคลียร์ตัวเองให้ได้ก่อน
ในวันเกิดของฟาร์ม หมอไบร์ทมาพร้อมช่อดอกไม้สีแดงให้ฟาร์ม และมารับฟาร์มไปฉลองวันเกิดด้วยกันบนดาดฟ้า และพากันไปฉลองต่อที่โรงแรมหนึ่ง พอประตูห้องโรงแรมถูกเปิด ภาพในห้องเห็นว่า อาม หนึ่งในคู่ขาของหมอไบร์ท กำลังนั่งดื่มไวน์รออยู่ที่โซฟา ฟาร์มนิ่งพูดไม่ออก หลังจากนั้นหมอไบร์ทก็ไม่ได้รับการติดต่อจากฟาร์มอีกเลย
โรงเรียนปริยัติโกศลวิทยา
โรงเรียนปริยัติโกศลวิทยา (โรงเรียนพระปริยัติธรรม แผนกสามัญศึกษา)  สังกัดสำนักเขตการศึกษาพระปริยัติธรรมแผนกสามัญศึกษา เขต 11 สำนักงานการศึกษาพระปริยัติธรรม แผนกสามัญศึกษา มหาเถรสมาคม สำนักงานพระพุทธศาสนาแห่งชาติ
ประวัติโรงเรียนปริยัติโกศลวิทยา (แผนกสามัญศึกษาสุรินทร์) วัดกลางสุรินทร์
ด้วยพระราชสิทธิโกศล (เทพ นนฺโท) เจ้าคณะจังหวัดสุรินทร์ ฝ่ายมหานิกาย และเจ้าอาวาสวัดกลางสุรินทร์ พร้อมด้วยพระครูบรรณสารโกวิท (แป สุปญฺโญ) เจ้าคณะอำเภอเมืองสุรินทร์ และรองเจ้าอาวาสวัดกลางสุรินทร์ ได้ดำเนินการขออนุญาตจัดตั้งโรงเรียนพระปริยัติธรรม แผนกสามัญศึกษา ณ วัดกลางสุรินทร์ โดยมีวตถุประสงค์ ดังนี้
ขนาด
ที่ดินของวัดมีทั้งหมด ๓ ไร่ ๓ งาน ๕๐ ตารางวา ใช้เป็นโรงเรียนจำนวน ๑ ไร่ - งาน ๘๐ ตารางวา
ที่ตั้ง
ที่ตั้งของโรงเรียนปริยัติโกศลวิทยา ตั้งอยู่เลขที่ ๔๓๑ วัดกลางสุรินทร์ ถนนธนสาร ตำบลในเมือง อำเภอเมืองสุรินทร์ จังหวัดสุรินทร์ ๓๒๐๐๐
ปี่มอญ
ปี่มอญ เป็นเครื่องเป่าในตระกูลปี่ ไทยได้แบบอย่างมาจากมอญ ปี่ชนิดนี้แบ่งเป็น 2 ท่อน  ท่อนแรกเรียกว่า"ตัวเลา" ทำด้วยไม้จริง กลึงให้กลมเรียวยาว ภายในโปร่งตลอด ตอนปลายกลึงผายออกเล็กน้อย ถัดลงมากลึงเป็นลูกแก้วคั่นสำหรับผูกเชือกโยงกับตัวลำโพง ที่ตัวเลาด้านหน้าเจาะรู 7 รู เรียงตามลำดับเพื่อเปิดปิดนิ้วบังคับเสียง ด้านหลังตอนบนเจาะอีก 1 รูเป็น"รูนิ้วคำ" อีกท่อนหนึ่งเรียกว่าลำโพง ทำด้วยทองเหลืองหรือสแตนเลส ลักษณะคล้ายดอกลำโพง แต่ใหญ่กว่า ปลายผายบานงุ้มขึ้น ตอนกลางและตอนปลายตีเป็นลูกแก้ว ตัวเลาปี่จะสอดใส่เข้าไปในลำโพง โดยมีเชือกเคียนเป็นทักษิณาวัฏ ในเงื่อน"สับปลาช่อน" ยึดระหว่างลูกแก้วลำโพงปี่กับลูกแก้วตอนบนของตัวเลาปี่ เพื่อไม่ให้หลุดออกจากกันง่ายๆ
เนื่องจากว่าปี่มอญมีขนาดใหญ่และยาวกว่าปี่อื่นๆ ทำให้กำพวดของปี่จึงต้องยาวไปตามส่วนโดยมีความยาวประมาณ 8-9 ซม. และเขื่องกว่ากำพวดของปี่ชวา และมีแผ่นกะบังลมเช่นเดียวกับปี่ชวาและปี่ไฉน
ยูอิ อารางากิ
ยูอิเป็นที่รู้จักในนาม "กั๊กกี้" (ガッキー) ซึ่งเป็นชื่อเล่นที่อายาโกะ เอโนโมโตะเป็นผู้ตั้งให้ในปี 2544 ด้วยความที่เธอเป็นผู้ที่มีรสนิยมในการแต่งตัวดีและมีบุคลิกมีเหตุมีผล เธอจึงได้รับความนิยมจากแฟน ๆ ในวงกว้าง อีกทั้งเธอยังได้รับเลือกให้เป็น 1 ในผู้ที่มีใบหน้าสวยงามอีกด้วย
ในบรรดาไอดอลที่มีอายุน้อยกว่า 20 ปีอย่าง มากิ โฮริคิตะ ยูอิได้รับเลือกให้เป็นนักแสดงที่น่าจับตามองที่สุด
ในปี พ.ศ. 2547 กั๊กกี้ได้ขยายสายงานของอาชีพนางแบบไปถ่ายชุดว่ายน้ำ ออกรายการวาไรตี้ต่าง ๆ และเริ่มงานด้านการแสดง
พ.ศ. 2548 เธอได้ออกจากการเป็นนางแบบให้กับนิตยสารอย่างเป็นทางการ และในปีเดียวกันกั๊กกี้ได้มีผลงานการแสดงเรื่อง "นายซ่า ท้าเด็กแนว" (Dragon Zakura) ทางช่อง ทีบีเอส รวมกับโทโมฮิสะ ยามาชิตะ และมาซามิ นางาซาวะ ซึ่งละครเรื่องนี้เป็นจุดเริ่มต้นอาชีพทางการแสดงของเธอ หลังจากนั้นเธอได้มีไปออกรายการทางช่องต่าง ๆ ไม่ว่าจะเป็น คาโนโจ โนะ โค่ยบุมิ, แกล เซอเคิล และ มาย บอส มาย ฮีโร่ ถึงแม้ว่าเธอจะออกจากการเป็นนางแบบให้กับทางนิตยสาร "นิโคลา" แล้ว แต่เธอก็ยังไปขึ้นปกให้กับทางนิตยสารเป็นบางครั้ง
นอกจากนี้กั๊กกี้ยังเป็นพรีเซนเตอร์ให้กับโฆษณาต่าง ๆ มากมาย ซึ่งโฆษณาที่มีชื่อเสียงที่สุดชิ้นหนึ่งของเธอคือโฆษณา "ป๊อกกี้"
เมื่อไม่นานมานี้กั๊กกี้ได้เริ่มต้นอาชีพนักร้องโดยร้องเพลง "เมมโมรี่ส์" (Memories) ซึ่งเป็นเพลงประกอบภาพยนตร์เรื่อง "โด่ยซุรุ มาโดริ" (Koisuru Madori) ที่เธอแสดงนำ อีกทั้งเธอยังได้ออกเพลงชื่อ "แฮฟเวนลี่ เดย์" (Heavenly Days) ซึ่งใช้ประกอบภาพยนตร์เรื่อง "รักเรา...นิรันดร" (Sky of Love) ที่เธอได้แสดงนำเช่นกัน และในปีเดียวกันได้มีการคอนเฟิร์มว่าเธอจะออกอัลบั้มแรกในวันที่ 5 ธันวาคม พ.ศ. 2550 และมีการแสดงเปิดตัวที่ บุโดกัน ซึ่งถือว่าเป็นนักร้องคนที่ 3 ที่ได้แสดงเปิดตัวที่นี่ โดยการออกอัลบั้มครั้งนี้เป็นการออกก่อนซิงเกิลเปิดตัว ซึ่งถือว่าค่อนข้างแตกต่างจากไอดอลคนอื่น ๆ ที่จะออกซิงเกิลเปิดตัวก่อนแล้วจึงออกอัลบั้มเปิดตัว
ปีพ.ศ. 2550 ถือว่าเป็นปีแห่งความเครียดของเธอเลยทีเดียวเพราะว่าเธอมีงานแสดง 4 งาน คือภาพยนตร์ 1 เรื่องและละคร 3 เรื่อง และการอัดเสียงอัลบั้มเดบิวในปีเดียวกันทั้งหมด จากการโหมงานหนักนี้เองทำให้เธอป่วยจากความเครียดและนอนไม่เพียงพอ แต่อาการป่วยทั้งหมดก็ไม่ได้หยุดเธอจากความรับผิดชอบในการทำงานทั้งหมด จากข้อความในบล็อกของเธอในเดือนพฤศจิกายน เธอได้เขียนไว้ว่าหายจากอาการป่วยแล้วและจะปิดบล็อกของเธอหลังจากวันเกิดครบ 20 ปี
นอกจากงานถ่ายแบบ งานแสดง และร้องเพลงแล้ว กี๊กกี้ยังเป็นโฮสจักรายการวิทยุช่วงหนึ่งชื่อ "สคูล ออฟ ล็อกส์! เกิร์ล ล็อกส์!" (SCHOOL OF LOCKS!. GIRLS LOCKS!) โดยช่วงนี้ของรายการดังกล่าวจะนำไอดอลที่มีชื่อเสียงอย่างเช่น มากิ โฮริคิตะ, นานะ เออิคุระและ เอริกะ โทดะมาร่วมจัดรายการ โดยผลัดเปลี่ยนหมุนเวียนไปเรื่อย ๆ
กั๊กกี้ได้เปิดตัวในฐานะนักร้องจากการออกอัลบั้มชื่อ "โซระ" (Sora) ในวันที่ 5 ธันวาคม พ.ศ. 2550 ในอัลบั้มนี้ประกอบด้วย 2 เพลงที่เธอได้ร้องก่อนหน้านี้คือ "เมมโมรี่" (Memories) และ "แฮฟเวนลี่ เดย์" (Heavenly Days) และเธอได้มีการแสดงไลฟ์ครั้งแรกที่ นิปปอน บุโดกัน ในวันที่ 22 ธันวาคม พ.ศ. 2550 แต่เธอไม่ได้เข้าร่วมร้องเพลงในงาน แดง-ขาว ครั้งที่ 58 (58th Annual Kōhaku Uta Gassen) โดยกั๊กกี้ได้รับเชิญให้เป็นแขกรับเชิญร่วมกับอาโออิ มิยาซากิ และอีก 9 คนที่มีงานในช่วงปีพ.ศ. 2550
วันที่ 12 กุมภาพันธ์ พ.ศ. 2551 กั๊กกี้ได้รับรางวัลนักแสดงหน้าใหม่ในงาน บลู ริบบอน อวอร์ด ครั้งที่ 50 (50th Blue Ribbon Awards) ซึ่งก่อนหน้านี้เธอเคยได้รับรางวัลนักแสดงหน้าใหม่จากสถาบันอื่นมาแล้วถึง 4 ครั้ง จากบทแสดงนำในภาพยนตร์ 3 เรื่อง โค่ยซุรุ มาโดริ, วารุ โบโระ, และ รักเรา...นิรันดร (Sky of Love) ในวันที่ 3 มีนาคม พ.ศ. 2551 เธอก็ได้รับรางวัล โกลเด้น แอร์โรว์ อวอร์ด ซึ่งรางวัลนี้เป็นรางวัลที่ 6 เธอได้รับจากการแสดงภาพยนตร์ 3 เรื่อง
ในปีพ.ศ. 2551 เธอได้ออกซิงเกิลมา 2 ซิงเกิลคือ เมค มาย เดย์ และ อะไค อิโตะ
เมื่อไม่นานมานี้กรรมการฝ่ายการตลาดของ วอร์นเนอร์มิวสิคสิงคโปร์ ได้ตั้งเป้าไว้ว่าจะดันให้เธอกลายเป็นทาคาโกะ มัตสึคนใหม่
วิศวกรรมแผ่นดินไหว
วิศวกรรมแผ่นดินไหว คือ การศึกษาพฤติกรรมของอาคารและโครงสร้างที่เปลี่ยนไปเนื่องจากเกิดขึ้นจากแรงแผ่นดินไหว โดยวิศวกรรมแผ่นดินไหวเป็นส่วนหนึ่งของวิศวกรรมโยธาและวิศวกรรมโครงสร้าง โดยหัวข้อศึกษาจะแบ่งเป็นหัวข้อหลักได้แก่ การเข้าใจปฏิกิริยาที่เกิดขึ้นระหว่างโครงสร้างกับพื้นฐาน การคาดเดาผลที่เกิดขึ้นกับอาคารและโครงสร้างพื้นฐานภายหลังจากเหตุการณ์แผ่นดินไหว และ การออกแบบก่อสร้างรวมถึงการดูแลโครงสร้างที่ได้มาตรฐานอาคารในการต้านทานแรงแผ่นดินไหว
การออกแบบโครงสร้างต้านแผ่นดินไหว
การออกแบบโครงสร้างต้านแผ่นดินไหวนั้น หมายถึงการคำนวณแรงแผ่นดินไหวว่าเป็นปัจจัยหนึ่งที่จะทำให้โครงสร้างพังทลายในขั้นตอนการออกแบบ โดยในปัจจุบันในหลายประเทศได้มีการกำหนดให้แรงแผ่นดินไหวถูกนำมาคำนวณในส่วนของมาตรฐานอาคาร รวมถึงในประเทศไทยที่มีการกำหนดตามมาตรฐาน มยพ. 1301-50
ฮิโระยุกิ อะเบะ
ฮิโระยุกิ อะเบะ อาจหมายถึง:
นีดฟอร์สปีด: โมสท์วอนเต็ด (วิดีโอเกม พ.ศ. 2548)
นีดฟอร์สปีด: โมสท์วอนเต็ด เป็นวิดีโอเกมแข่งรถปี พ.ศ. 2548 พัฒนาโดยอีเอ แบล็คบ็อกซ์ และจัดจำหน่ายโดยอิเล็กทรอนิก อาตส์ เป็นเกมภาคที่เก้าจากชุดเกมนีดฟอร์สปีด เกมนี้เป็นเกมแข่งรถบนถนนซึ่งได้รับการปรับแต่งส่วนต่างๆ ของรถยนต์มาจากนีดฟอร์สปีด: อันเดอร์เกราน์ด และภาคต่อของเกมนี้คือเกมนีดฟอร์สปีด: คาร์บอน
นีดฟอร์สปีด: โมสท์วอนเต็ด ได้รับการวิพากษ์วิจารณ์ในแง่บวกเป็นอย่างมาก และมียอดขายในปริมาณที่สูงโดยจำหน่ายได้จำนวน 16 ล้านหน่วยทั่วโลก ทำให้เป็นภาคที่มียอดขายได้เยอะที่สุดในชุดเกมนี้
ก้าวสู่ฝันวันหัวใจพบรัก
ก้าวสู่ฝันวันหัวใจพบรัก (A Walk To Remember) เป็นภาพยนตร์สหรัฐอเมริกาในปี 2002 สร้างมาจากนิยายขายดีของนิโคลัส สปาร์คส ที่มีผลงานดังอย่าง Nights In Rodanthe, The Notebook และ Dear John (ฉบับหนังสือแปลโดยจิระนันท์ พิตรปรีชา) กำกับโดยอดัม แชงค์แมน (หนึ่งในกรรมการของรายการ So You Think You Can Dance) นำแสดงโดยเชน เวสต์ และ แมนดี้ มัวร์